इस साल मेंथा तेल के बेहतर उत्पादन की उम्मीद से इसका इस्तेमाल करने वाले उद्योग राहत की सांस ले रहे हैं। दवा कंपनियों के साथ-साथ सौंदर्य प्रसाधन आदि के विनिर्माता इस जिंस का इस्तेमाल करते हैं। इस साल मेंथा के रकबे में करीब 14 से 15 फीसदी का इजाफा हुआ है, लिहाजा पिछले साल के 35,000 टन के मुकाबले इस साल 42,000 टन मेंथा तेल का उत्पादन होने की संभावना है। इस वजह से भी एमसीएक्स में मेंथा तेल वायदा में नरमी आई है और यह 1338.10 रुपये प्रति किलोग्राम से घटकर 843.60 रुपये प्रति किलोग्राम पर आ गया है। नवंबर में मेंथा तेल की मजबूत निर्यात मांग के चलते इसकी कीमतें सर्वोच्च स्तर पर पहुंच गई थी। इमामी के निदेशक हर्ष अग्रवाल ने कहा - जिस उत्पाद में हम मेंथा तेल का इस्तेमाल करते हैं, उसकी लागत में कमी आएगी। लेकिन यह कहना अभी जल्दबाजी होगी कि आखिर लागत में कितनी कमी आएगी। परफेटी वैन मेले इंडिया के निदेशक (दक्षिण एशिया) जयत अम्बष्ट ने कहा - च्विंगम के निर्माता मेंथा तेल का इस्तेमाल करते हैं और इनकी लागत में 1 से 2 फीसदी की कमी आएगी। उन्होंने कहा कि पहले इसकी कीमतें बढ़ गई थीं, लिहाजा मार्जिन पर खासा असर पड़ रहा था। अम्बष्ट ने कहा कि मौजूदा दौर में निश्चित तौर पर थोड़ी राहत मिलेगी। केडिया कमोडिटीज के अजय केडिया ने कहा कि इस जिंस की आवक का सीजन शुरू होने वाला है, लिहाजा इसकी कीमतें में और गिरावट आने की संभावना है। उत्तर प्रदेश के प्रमुख हाजिर बाजार में मेंथा तेल की आवक 800 ड्रम (एक ड्रम में 360 लीटर) पर स्थिर है। हाजिर बाजार में मांग कमजोर है, लिहाजा कीमतों पर दबाव बना हुआ है। हाजिर बाजार में फिलहाल इसकी कीमतें 942 रुपये प्रति किलोग्राम है, जो बुधवार के मुकाबले 18 रुपये प्रति किलोग्राम कम है। 20 जून को चंदौसी स्थित एमसीएक्स की निगरानी वाले गोदाम में 4320 किलोग्राम मेंथा तेल का स्टॉक था, जिसमें से 2160 किलोग्राम फिजिकल स्टॉक था और 2160 किलोग्राम डीमैट स्टॉक। बाराबंकी में कुल स्टॉक 95,000 किलोग्राम था, जिसमें से फिजिकल स्टॉक 34,572 किलोग्राम था जबकि डीमैट स्टॉक 60,433 किलोग्राम। उत्तर प्रदेश के मेंथा तेल कारोबारी पी. गुप्ता ने कहा - मेंथा का रकबा बढऩे और बेहतर उत्पादन की वजह से लंबी अवधि में मेंथा तेल की कीमतें और नरम होंगी।
बेहतर उत्पादन से फिसल रहा मेंथा
Industry users are heaving a sigh of relief in anticipation of better production of Mentha oil this year. Pharma companies as well as cosmetics manufacturers use this commodity. Mentha acreage is expected to increase by about 14-15% this year, as against 35,000 tonnes last year. Mentha oil futures at MCX have softened this time and are down by ₹1 / kg to ₹4372 / kg on strong export demand for Mentha oil in November. Emami Director Harsh Agarwal said - The product in which we use Mentha oil will be cheaper by 34%. But it is too early to say how much of the cost will ultimately come down. Perfetti Van India Director (South Asia) Jayat 20, 60, 460 kgs. Ambikia Oil, 800 kgs. Ambikia Oil, 800 kgs.
Mentha slipping on better production